Mestni svet
Komisija za poimenovanje ulic, naselij in javnih institucij
Trg Edvarda Kardelja 1, 5000 Nova Gorica6


Številka: 0112-0012/2023-30
Nova Gorica, dne 26. avgusta 2026

MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Odloka o spremembi in dopolnitvi Odloka o imenih ulic in trgov v mestu Nova Gorica (skrajšani postopek)
GRADIVO PRIPRAVIL:	Mestna občina Nova Gorica, Urad direktorja občinske uprave, Služba za mestni svet in krajevne skupnosti
IZDELOVALEC GRADIVA:	/
POROČEVALEC: 	Predsednik Komisije za poimenovanje ulic, naselji in javnih institucij
PRISTOJNO DELOVNO TELO: 	Komisija za poimenovanje ulic, naselji in javnih institucij
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Odlok o spremembi in dopolnitvi Odloka o imenih ulic in trgov v mestu Nova Gorica.
	Desnik podpisnik

	Sandi Vrabec

	Predsednik komisije za poimenovanje ulic, naselji in javnih institucij



Gradivo:
· Predlog Odloka z obrazložitvijo
· Grafična priloga

[image: Mest]
[image: ]

[image: ]E: mestna.obcina@nova-gorica.si, T: +386 (0)5 335 01 11, www.nova-gorica.si
ID za DDV: SI53055730, matična številka: 5881773	

[image: ]
Mestni svet
Trg Edvarda Kardelja 1, 5000 Nova GoricaPredlog



Na podlagi 21. člena Zakona o določanju območji ter o imenovanju in označevanju naselji, ulic in stavb (Uradni list RS, št. 25/08) in na podlagi prvega odstavka 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne ____ sprejel
ODLOK
o spremembi in dopolnitvi Odloka o imenih ulic in trgov v mestu Nova Gorica
1. člen
                                                  (Vsebina)

V Odloku o imenih ulic in trgov v mestu Nova Gorica (Uradno glasilo, št. 7/70, 4/75, 14/79, 11/80, 10/81, 4/88, 5/92, 9/93, Uradne objave, št. 9/00 in Uradni list RS, št.  50/07, 37/10 in 56/17) se v 1. členu besedilo za točko 75:
» - Ulica Borisa Kalina – odcep od Šolske ulice v vzhodni smeri do Žabjega kraja
· Ulica Gradnikove brigade – od ulice Alberta Rejca proti severu preko ul. Karla Lavriča do Vojkove ceste
· ulica Rada Simonittija – odcep od ulice Ščedne v jugozapadni smeri
· Langobardska ulica – odcep od ulice Klanec proti jugozahodu
· Sedejeva ulica
odcep od semaforskega križišča Kidričeva – Vojkova do Uprave za notranje zadeve
· Ulica Zorka Jelinčiča (povezovalna cesta med Kidričevo ulico in Ulico Gradnikove brigade) 
· Trg Evrope (novo nastali trg pred železniško postajo)
· Ulica Šantlovih (povezovalna cesta med Erjavčevo ulico, Streliško potjo in Škrabčevo ulico)
· Ploščad Silvana Furlana (ploščad za Mestno občino Nova Gorica – del parc. št. 672/1 k.o. Nova Gorica«
spremeni tako, da se glasi:
»76. Ulica Borisa Kalina – odcep od Šolske ulice v vzhodni smeri do Žabjega kraja
77. Ulica Gradnikove brigade – od Rejčeve ulice proti severu preko ul. Karla Lavriča do Vojkove ceste
78. Ulica Rada Simonitija – odcep od ulice Ščedne v jugozahodni smeri
79. Langobardska ulica – odcep od ulice Klanec proti jugozahodu
80. Sedejeva ulica - odcep od semaforskega križišča Kidričeva – Vojkova do Uprave za notranje zadeve
81. Ulica Zorka Jelinčiča - povezovalna cesta med Kidričevo ulico in Ulico Gradnikove brigade 
82. Trg Evrope - novo nastali trg pred železniško postajo
83. Ulica Šantlovih - povezovalna cesta med Erjavčevo ulico, Streliško potjo in Škrabčevo ulico
84. Ploščad Silvana Furlana - ploščad za Mestno občino Nova Gorica – del parc. št. 672/1 k.o. Nova Gorica«.

Za točko 84. se doda nova 85. točka, ki se glasi:
»85. Park bratov Rusjan - parceli štev. 1355/1 in 1355/7 obe v k.o. 2304 Nova Gorica«. 
2. člen
(Izvajanje odloka)

Območna geodetska uprava Nova Gorica skrbi za izvajanje tega odloka.
KONČNA DOLOČBA
3. člen
(Veljavnost)

Ta odlok začne veljati petnajsti dan po objavi v Uradnem listu Republike Slovenije.

	Župan

Obrazložitev
Razlogi, ki utemeljujejo potrebo po sprejetju Odloka o spremembi in dopolnitvi Odloka o imenih ulic in trgov v mestu Nova Gorica (v nadaljevanju: Odlok)
Predlog za poimenovanje parka po bratih Rusjan sta podala Tomi Ilijaš in Aeroklub Gorica. V pobudi so navedli, da s tem želijo izraziti spoštovanje do njunega pionirskega dela na področju letalstva, ki je prepoznavno ne samo na evropski, temveč tudi svetovni ravni. 

Skladno z 20. členom Zakona o določanju območij ter o imenovanju in označevanju naselij, ulic in stavb (Uradni list RS, št. 25/08), se ime ulice določi po zemljepisnem imenu, imenu dogodka ali datumu, povezanim z zgodovino, ali po osebi, ki je bistveno prispevala k razvoju naselja ali je pomembna v širšem družbenem okolju ali po kulturnem izročilu. Ime ulice se lahko določi po umrli osebi v skladu s predpisom, ki ureja varstvo osebnih podatkov.

V naravi Park bratov Rusjan predstavlja območje – trikotnik, ki ga obdaja del Erjavčeve ulice, del Kidričeve ulice ter vstopna pot na avtobusno postajališče (parceli št. 1355/1 in 1355/7 obe k.o. 2304 Nova Gorica). Zemljišče je v lasti Mestne občine Nova Gorica. V parku je že postavljen doprsni kip Edvarda Rusjana, nasproti pa stoji spomenik Ikarus, delo kiparja Janeza Lenassija. S poimenovanjem se je strinjala Krajevna skupnost Nova Gorica, soglasje pa je dala tudi še živeča sorodnica.

Pobudo za poimenovanje je obravnavala Komisija za poimenovanje ulic, naselji in javnih institucij na seji, ki je bila 9. 4. 2026 in sprejela sklep, da se s poimenovanjem strinja ter pozvala upravo Mestne občine Nova Gorica, da začne s postopkom poimenovanja. 

V postopku je bilo pridobljeno mnenje Komisije za standardizacijo zemljepisnih imen pri Geodetski upravi Republike Slovenije št. 35380-2/2026-2562-11 z dne 29. 5. 2026. Komisija je sklenila, da predlagano zemljepisno ime ustreza jezikoslovno-zemljepisnim pravilom ter se s predlaganim poimenovanjem strinja.

Geodetska uprava Republike Slovenije, Območna geodetska uprava Nova Gorica je v odgovoru št. 35321-28/2026-2562-2 z dne 28. 5. 2026 odgovorila, da geodetska uprava v svojih evidencah parkov kot prostorske enote ne vodi.

Poleg dopolnitve se predlaga tudi sprememba Odloka, in sicer tako, da se vse dosedanje dopolnitve 1. člena Odloka oštevilči. Odlok o imenih ulic in trgov v mestu Nova Gorica je sprejela skupščina občine Nova Gorica na seji 13. oktobra 1970 (Uradno glasilo št. 7/70). Kasneje se je Odlok večkrat spremenil in dopolnil, dodana so bila imena novih ulic in trga, in sicer na način, da se je dodala nova točka 1. člena, ki pa ni bila oštevilčena. S spremembo se vse dopolnjene točke oštevilči, kar zagotavlja večjo preglednost Odloka. Sprememba je zgolj nomotehnične narave in ne spreminja vsebine Odloka.

Cilji, ki se želijo doseči s sprejemom odloka:
Cilj predlaganega Odloka je ohranjati spomin na pionirsko delo v letalstvu bratov Rusjan. 
Pravne podlage in načela, po katerih naj se uredijo razmerja na tem področju:

· Zakon o določanju območji ter o imenovanju in označevanju naselji, ulic, stavb (Uradni list RS, št. 25/08)
· Statut Mestne občine Nova Gorica (Uradni list RS, št. 13/12, 18/17 in 18/19).

Rešitve in posledice, ki bodo nastale s sprejemom predlaganega odloka:
S sprejemom predlaganega Odloka se v spomin bratov Rusjan ohranja pomemben del zgodovine Gorice in širšega slovenskega prostora. Brata Rusjan sta bila pionirja letalstva, povezana z Goriško. Pri svojem delu sta bila drzna, ustvarjalna in tehnično napredna za svoj čas. Poimenovanje parka z njunim imenom bi poudarilo lokalno zgodovino in identiteto ter ohranjalo spomin na njuno dediščino. 
Materialne obveznosti, ki bodo nastale s sprejemom predlaganega odloka:
Zaradi sprejema Odloka dodatne materialne obveznosti ne bodo nastale, razen stroška postavitve označevalnih tabel. 
Ker predlog odloka predstavlja manj zahtevne spremembe mestnemu svetu predlagamo, da skladno s 1. alinejo prvega odstavka 70.a člena Poslovnika Mestnega sveta Mestne občine Nova Gorica (Uradni list RS, št. 108/12, 77/16, 80/17, 16/21) predlog odloka sprejme po skrajšanem postopku. 
	
Pripravila: 
Melanija Kerševan
Strokovna sodelavka 
za krajevne skupnosti


	

          Sandi Vrabec
Predsednik komisije za poimenovanje ulic, naselji in javnih institucij


Priloga:
· Grafična priloga

